  Туспуктэм: Дарья Ушакова Наталия Сильвестрова Ижкарысь Октябрьлы 10 ар ураме кык выль дугдылонни лэсьтозы. Со сярысь кар администрацилэн сайтаз ивортӥзы. Удмуртской урам пала мынӥсь сюрес дуре пуктоно автобус дугдылонни «ЖК «Норвежский лес» нимаськоз, Автозаводской урам пала мынӥсь сюрес дуре «ЖК «Ежевика» дугдылонни лэсьтозы. Али Октябрьлы 10 ар урамын улӥсьёслэн куремзыя сюрес выжон радъяло. Тодэ вайытом, Ижкарысь ньыль мерлыко транспорт дугдылонниослэсь нимзэс воштозы. Тегъёс: Транспорт Мерлык Ижкар Удмуртия  